ကုလပုတ္တသုတ်

(၂)သုတ်ရှိပါသည်။ -သံ၊၃၊၃၆၄။ သံ၊မြန်၊၃၊၃၆၈-၉။ သံ၊ဋ္ဌ၊၃၊၃၂၄။ သံ၊ဋီ၊၂၊၅၃၇။ -သံယုတ္တနိကာယ၊ မဟာဝဂ္ဂသံယုတ္တ၊ ၁၂-သစ္စသံယုတ္တ၊ ၁-သမာဓိဝဂ္ဂ၊ တတိယသုတ်။ အိမ်ရာတည်ထောင် လူ့ဘောင်မှ ရဟန်းဘောင်သို့ မှန်ကန်စွာဝင်ရောက်လာကြကုန်သော အမျိုးကောင်းသားတို့သည် အရိယာပုဂ္ဂိုလ်တို့၏ သစ္စာလေးပါးကို အမှန်အတိုင်းသိရန် ဝင်ရောက်လာကြကုန်၏။ ထို့ကြောင့် သင်တို့သည် အရိယသစ္စာအမှန် တရားတို့ကို သိရှိရန် အားထုတ်ကြရမည်-ဟု ဘုရားရှင်က ရဟန်းတို့ကို ဟောတော်မူသည့်သုတ်။ -သံ၊၃၊၃၆၄-၅။ သံ၊မြန်၊၃၊၃၆၉။ -သံယုတ္တနိကာယ၊ ... စတုတ္ထသုတ်။ အိမ်ရာတည်ထောင် လူ့ဘောင်မှ ရဟန်းဘောင်သို့ မှန်ကန်စွာဝင်ရောက်လာကြကုန်သော အမျိုးကောင်းသားတို့၏ မှန်ကန်စွာ သိမြင်ခြင်းသည် အရိယသစ္စာတို့ကို မှန်ကန်စွာသိမြင်ကြခြင်းပေတည်း၊ ထို့ကြောင့် သင်တို့သည် အရိယသစ္စာတရား လေးပါးတို့ကို မှန်ကန်စွာ သိမြင်ရန် အားထုတ်ကြရမည်-ဟု ဘုရားရှင်က ရဟန်းတို့အား ဟောတော်မူသည့်သုတ်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:သံယုတ္တနိကာယ်